16. ΛΣΤ΄ ΣΥΝΤΑΚΤΙΚΗ ΠΡΑΞΙΣ της 27/28 Σεπτ. 1968 (ΦΕΚ Α΄ 229) Περί χρόνου αποχωρήσεως Μητροπολιτών εκ της θέσεως και υποχρεωτικής εν Μοναίς διαβιώσεως Σχολαζόντων. Λαβόν υπ’ όψιν: 1.Την υπό στοιχ. Α΄/1967 Συντακτικήν Πράξιν «περί ασκήσεως της Συντακτικής και Νομοθετικής εξουσίας κλπ».  2.Την υφισταμένην επιτακτικήν ανάγκην εξυγιάνσεως της Εκκλησίας της Ελλάδος, αποφασίζει: Άρθρ.1.–Αρχιερείς κατέχοντες την θέσιν Μητροπολίτου εν τη Εκκλησία της Ελλάδος, αποχωρούσιν αυτοδικαίως από της θέσεως ταύτης, εφ’ όσον συνεπλήρωσαν τεσσαρακονταετίαν εν τη ιερωσύνη και τριακονταετίαν εν τω βαθμώ του Επισκόπου. Σελ. 46(γ) Τεύχος 375 – Σελ. 52 Άρθρ.2.–Αρχιερείς μη κατέχοντες θέσιν Μητροπολίτου (σχολάζοντες), εφ’ όσον, απώλεσαν την έξωθεν καλήν μαρτυρίαν και το απαραίτητον κύρος, δύνανται μετά πρότασιν του Υπουργού Εθνικής Παιδείας και Θρησκευμάτων και κατόπιν αποφάσεως του Υπουργικού Συμβουλίου, λαμβανομένης μετά γνώμην της Διαρκούς Ιεράς Συνόδου, να υποχρεωθώσιν προς διαβίωσιν, εις την υπό τούτου οριζομένην εν τη χώρα Μονήν. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 